gentaiscool/nusaparagraph_emot huggingface dataset:
Dinging mami limangku nampa assongo' dinginga. Tena ku a'biasa tampili' ri dallekang na tau jai, anjari anjo wattua ku pa'ssa mami kalengku a'baca puisi ri dallekang na kalasakku. Padahal na erok ma pingsang ku sa'ring na pakamma garring panggung. Niak todong pengalaman garring panggung ku ri kalasak 7 SMP. Anjo wattua niak jamang pilajara Matimatika ku ri suruhki a'pare bangung ruang nampa ri presentasikan ki ri dallekang na kalasak ka. Anjo wattua appa tau ja siagang agangku presentasi ri dallekang na kalasakku, tapi niak mi seng garring panggungku na kana agangku na cini kamma tau mayat tallasa' ka puca' mami tanjaku.

Emotion: fear
Mate na nenekku garring tongi manggeku rua allo na. Allo-allo na tambah naungi pa’kasia’na manggeku tallu minggu mi garring. Erokki erangi ri balla garring malla tongki, ka punna niak apa-apa na mangge ku ri balla garringa kullei ri kana na taba virus covid, punna matei tena kulle ri urusu’ ri purinang na. Tanggala 29 Juni 2020 na hembuskan mi napas akhiri’na. Mate mi manggeku na tinggalkan ngasengmi ana’ na bainenna ri jappanna ero mange ri balla garring. Ra’musi ngasengi nyawa ta, banjir mi je’ne mata balla ku. Mungko na ri erang tommi manggeku ri kuburan rampi’ na nenekku ri kuburu’.

Emotion: sad
Sebagai anak baine ri tallu sisari'battang nakke anak baine se're se'rena. Ri wattuna se're taung mangeku siagang amma'ku anjo anjari PNS, amma'ku anjama ri militer kabupaten siagang manggeku anjari guru, petaka anjo akkaramula ri amma'ku selingkuh siagang seppe' ku singakammai angai voli. Anjo nampai naisseng manggena riwattunna nakke umuru'na appataung manggeku berusahai balla' tanggana salama'ki mingka amma'ku ero'mi nasisala', nakke tutuki wattuna tau toaku a'besere' porei tena napedulikangi anakna mingka tena tongi nagendong ri wattuna appa taung siagang daengku appinawangi ri lato'na amma'na. Paccei rasana anne traumayya nia' inji sanggena kammanne nakke ampantangi anak. Ri le'bana a'salla'kang anjo rua tallu taung manggeku dikenalkangi siagang baine beru ri agangna.

Emotion: sad
Appiwalirni lapong Kura-kura, ikauja antu ia. Punna karnma antu paleng, bajikmi na kirnassing lari, kananna lapong Jonga. Assaremi parenta, battuang kana aba-aba lapong Jonga angkana, "Punna kukanamo sekre, rua, tallu massing larimakik. Tasiapai sallona nakutaknammi !a pong Kurakura angkana, sadiamako?" Appibali tommi angkana, sadiamak sarikbattang. Apaji nassaremo parenta lapong Jonga angkana, bilanngeri bajik-bajik, sekre, rua, tallu! Apaji nalari panrammo lapong Jonga. Attanngangi lari ammarrammi angkana, Kemaemako lapong Kura? akkanami Kura-kura niaka ri dallekanna angkana, niakkak anrinni mae. Nakanamo pakmaikna lapong Jonga, Nalumba lari lasso, rioloi na inakke. Nakesoki sena laria. Narapiki sumpaleng tampakna lapong Kura-kura ammarrangi seng angkana, Kemaemako Kura-kura? Appibali sengi Kura-kura niaka ri dallekanna angkana, Anrinniak mae, gassingimi mae laria, tenamo takutainna ulunnu, nasabak kulumbako.

Emotion: angry
Samsul anne nanikahi bainena Sumiarti maharna tena na baisa. Anne bura'ne usiana appa pulu annang taung nasareangi mahar pakkeke siagang doe' siratu' ribu wattuna aknikai anne Sumiati ri Kantoro' Urusan Agama ri allona Jumat. Samsul anne naakui kunjung naapanjari pakkeke anjari mahar ri aknikahanna siagang Sumiati solanna balla' tanggana kullei kokoh siagang kassa'ki sanggena akhir hayat. Anne a'minasa nasaba' riolona aknikahanna siagang bainena riolo kandaski.  Sumiati anne naakui tena napermasalahkan anne maharna pakkeke'. Singakammai bura'nena, anne sumati a'minasi aknikanna kullei langgeng siagang kasaa' sanggena anjari toa. Nakana kepala KUA tena kulle anjo maharka ricini' lompo siagang ca'dina. barang falsafah pa'keke ka anne kullei napare' besokang kassa'ka ri akinikahanna Samsul siagang Sumiati.

Emotion: happy
Anjo wattu aa burakne ku erok malli sapatu lekba mi na pile siagang na coba, lekba tong mi ni nota, nampa ku cinik flyer promo punna malli ri week en minimal harga singkamma anjo kulle ngalle undian berhadiah, ku kana sede sangadi pi na ni balli kah punna anne alloa ni balli tena kulle ki ngalle undian. Sebelum na anjo ku bisik bisik mi mae ri spg na kana bolik mi anne rong na, sangadi motereka antu ngallei poeng. Nahh wattu na mi week end niat memang tong maki anne siagang burakne mae ri anjo dept store ka subangngi, lekba na mi ku bayarak anjo kulle maki ngalle kupon ni tunjukangi anjo nota ni bayaraka sumpaeng, alhamdulillah anggap ka kulkas hahaha. Cuma anjo wattua na kana customer service na barang na kulle ni alle punna lekba mi anjo promo na. Yahh tena ja na ngapa ngapa. 

Emotion: surprise
Haruka JKT 48 na tuduh ngallei anjo jam limanna Raffi Ahmad ri acara Pesbukers antv. Ka tena la'busu na ri tuduh anjari ngarrumi Haruka ri acara na Pesbukers antv. Le'ba anjo acara na Pesbukers, tau accini ki larroi. Ka na kana Haruka tena na kulle di pakamma anjo, ri prank ri kanai palukka jam limanna Raffi Ahmad sanggeng na ngarru. Ka anjo wattua Haruka sanna' inji sedihna na pakamma ammoterang daeng na ri Jepang. Niak se're tau na pasulu ki petisi arennna, anjo petisia isi lalang na erok na pale'ba acara na Pesbukers siagang erok na hapus acara na ri TV ya. Ri target 35 ribu tau na tanda limangi anjo petisia. Sanggeng na kamma-kamma anne tena mi anjo acara na ri hapusu mi.

Emotion: surprise
Pammantanganna anne tau Indonesiayya anjari korban gempa ri Turki kullei nacini' proses pemakaman mayakna anaka ri rekaman vidio. Anne amma'na ri korban gempayya, Bidayati nakana, kalenna nacini'ki video penguburan anne siagang pammantangang maraenga. Bidayati anne naucapkangi terima kasih ri staf KBRI Ankara tarrusu nasungke jalur komunasi siagang pihak pammantangang. KBRI tong nasareangi informasi mengenai pemulsaran siagang penguburan maya anak bayinena a'bura'nekang tau Turki siagang cucuna. Staf KBRI anne bertindak tettere' wattuna anne mayat rigappa nampa dierangi mae ri balla' garring, ritangkasa siagang disareangi kain kafan. Bidayati sawekki nacini' rupanna anakna olangna nitarawangi. Mingka naakui tena kulle nacini' rupanna cucuna anjari korban gempa. 

Emotion: sad
Naiakia, ri wattu tenanapa narapiki allo passijanjianna siagang Mattola ri pokok kayu lompoa anjo, naerarnmi purinannaI Makkuraga na napantama anjoreng ri kayua na napauang angkana, apaapa sallang kupakkutaknangang, bali manuruk anu lekbaka kuajariangko riolo." Nibodoi caritaya, ri wattu narapiknamo wattu napassamaturukia, allo le’baka napattantu, niakmi I Makkuraga siagang I Mattola mange anjoreng ri pokok kayua na nakamo I Makkuraga, a’biring-biringko mae Mattola ri pokok kayua. Apaji nakkutaknarnmo I Makkuraga angkana, pokok kayu, inai sitojeng-tojenna pata anne tanaya? nakanamo pokok kayua, Inakke kuassenga iami antu I Makkuraga. Karnmami anjo sakra nalanngereka I Mattola battu lalang ri pokok kayua nakanamo pole i makkuraga, Antekamma pallanngereknu sarikbattang, annassaji le’baki para ammotere’mi mange ri balla’na.

Emotion: angry
Tekstur na antu kenyal kenyal ki nampa aneh ni sakring, mingka rasa na sannak nyamang na menurut ku nakke. Mingka issengi sekre keluarga ku nakke sangingna anggap ki anne menua pak jikjik ki nicinik siagang paka mallak mallak, bahkan ammak ku nakke mallak ki cinik ka punna ku kokkok ki anjo bagian na otak saping nga anne. Serius ka nahh rasa na singkamma ji gulai aa biasa na, mingka beda na anne ammake otak sapi. Nakke sebenar na penasaranga anjo pengguna na Quora battua ri Sumatera khusus na daerah Padang atokah sekitar na, memang ka katte atau tau asli rinjo biasa ji konsumsi anne menua?.

Emotion: disgusted
Terjadi karicuang antara tukang ojek online (Ojol) siagang karyawan cabang “Mie Gacoan” ri kawasan kotabaru, Yogyakarta, Kajadian anne terjadi ri allo Sabtu (13/11/2021). Karicuang anjo pakaramula, wattunna para tukang ojek online angguppa antrian lakbu untuk pesanan ri mie gacoan cabang Kotabaru anne. Siagang memang ni isseng kana anjo outletna Mie Gacoang sanging takbalak pelangganna, sanggengna kajariang antrian lakbu bajik antrian langsung iareka online. Ri wattunna mi niak antrian lakbu anjo, niak ojek online antrianna ni sela battu ri karyawan Mie Gacoan untuk ampariolo antrian langsung ri warung. Na issengi kamma anjo pihak ojek online merasa sallomi attayang, paraia anjari nassu siagang tena na taroma perlakuanna karyawan Mie Gacoan. Karicuan niaka terjadi antara tukang ojek siagang karyawan ri cabang Mie Gacoan anjari perhatian tau takbalak, kajadian anjo viral siagang antamak lalang trending twitter ri allo Ahad.

Emotion: angry
Siminggumi tea antamak ri sikolana Fani, ka punna bari’basaki niakmi anjo naguppa jangang mate ri kaderana, tena naissengi nai boliki. Tallu allo susung niak tarrusuk jangang mate nassami takkallasaki nyawana Fani kamase. Takbangkai ngurana sanging niak jangang mate ri kaderana, mingka tala niak agangna mengaku. Anjomi paka streski anne Fani, siminggumi ri ballak tea mentongi antamak ri sikolayya. Lekbakmi nilapor ri gurunna mingka tena tompi jeka talipong battu ri gurunna kua nguraji sanging niak jangang mate. Sanna’ dudu memang towwa batena akkarena punna kamma anjo, pakamallak-mallak dudui, naik tommo iyya erok cidong ri kadera niaka jangang matena, jai pole cerakna konjo, la ta’langnge ji pole Fani kamase.

Emotion: fear
Kampus mardeka iamiantu kebijakan mentri pendidikan siagang kebudayaan, tujuanna ansorong mahasiswa untuk ang-nguasai sikuntung keilmuan gunanna untuk ampantamaki dunia jamang. Kampus merdeka na sarei kesempatan mae ri mahasiswa unuk ammili mata kuliah eroka na alle. Battu ri Merdeka Appilajarak-Kampus Merdeka, Mahasiswa angguppa kesempatan untuk sekre semester iareka assingkamma 20 (ruang puloh) sks allaloi pappilajarang ri pantarang program studi ri perguruan tinggi assingkamma, siagang paling sallo 2 (rua) semester iareka assingkamma 40 (patangpulo) sks nalaloang pappilajarang program studi assingkamma ri perguruan tinggi assisala. 
Ri kammayya anne loe perusahaan akboya mahasiswa lekbaka amminawang program Kampus Merdeka anne sabak naikmi ammake kompetensi siagang pangalaman. Jari ni harapkan para mahasiswa untuk daftarak siagang amminawang program kampus merdeka anne.


Emotion: sad
Anjo pete pete ka lalang keadaan sepi atokah ramai? Punna ramai nampa taua ri lalang na sakring na bau sekre anu botto botto langsung maki pasang antu tanjak heran nampa pura pura tena ni isseng ngi. Punna sepi ji anjo pete pete na nampa antu niaka katte ji anjari penumpang kulle maki beruntung ja. Tarattu ta niak sakrang na. Tarattu niaka sakrang na todong niak rua katagori na sede, botto kah tena ka botto. Punna niak sakrang na nampa botto ki, yaa skak mat maki antu. Tau ri rampik ta pasti naisseng mi assalak na anjo sakrang nga battu ri paja ta. 

Emotion: shame
Naka namo ri atinna. Ammuko punna. tesa sabak la kupakrupai pappasanna tau toaku. Narapik pammukoang nakeke tojemmi barang-barang nibokoianngai ri tau toana. Apaji naallemi sipatti na napisang mange naboya anu nipasanganngai ri tau toana. Tasiapai sallon<~ sigappami sekrea tau toa. Nakanamo lapongtau toa,  anak, apa anjo nupisang? nakanarno I Tinuluk, Napasangak tau toaku angkana niak antu barang-barang kubolikangko, paballi laloi sallang panngassengang. Jari, anne patti kupisanga doek bonena la kupaballi panngassengang. nakanamo lapong tau toa, kere bajik anak, punna inakkemo amp a balliko panngassengang. Nakanamo l Tinuluk, "Iyek latok, kipaumi panngassenganta nakulanngereki Nakanamo l Tinuluk, Iye’ latok, kipaumi panngassenganta nakulanngereki.

Emotion: surprise
Sikedde pakarammulai caritang ku, pammula na covid 19 nakke anjari sadarak ka tekamma panting na anjo nikana nabung. Riolo anjama battu baribbasak sanggeng na bangi, rua battu na gaji ni tambai poeng ri tunjangan anjari guru nampa hasselek baluk balukkan caddi todong tena niak hasselek na, sikedde ji tassesa bulang bulang. Allo allo ni sakring pemborosang dudu, erok anne erok anjo langsung ni iyoi. Nampa pemborosan paling lompo ri kanre kanreang. Kah ni sakring lekbak maki anjama battu ri basibbasak sanggeng na bangi ni sakring tenaja ngapa punna malli kanre untuk kaleng ta. Tena lekbak appallu. Sanggeng na battu mi corona, na palanyak sekre battuang na doeka (bajik na kah sementara ja, anjama moterek manna mamo tena sik lompo riolo gajinna) Battu rinjo mi pakarammula ka ammikkirik nabung siagang parek daftar pengeluaran ulang ulang.

Emotion: happy
Anggappai agangku tiket dufan na ancol cuma-cuma ri giveaway na ancol. Le’ba na minjo ku minawang ngaseng mi injo giveaway na ancol ri instagram. Hadiah se’re na ku gappa ammantang ri hotele’ na ancol si allo, sannang na nyawa ku ka kulle ku erang ana’ na bura’ne ku ammantang ri hotele’ ka gratis poe. Sannang ja ia anjo wattua, tapi na teai anjo hadiah se’re na ku kero ki erokka hadiah tiket dufan na tapi ri sareanga hadiah se’re na ammantang ri hotele’ na ancol. Le’ba anjo beru-berua inne anggappa ka poe hadiah battu ri instagram na ancol edisi allo na allo ammak ka 22 Desember 2022 subangngi, hadiah na sallomi ku keroki, anjo tiket dufan.

Emotion: happy
Eja mami rupanna Tami, kambangi kakmurunna, bollaki matanna, kurrui kannyingna, naungi cappak biberekna nipakamma larro ri anjo tau maraenga ammolong antriang. Appote-potei Tami mange ri anjo taua, anak muda jako pole nampa tena nuissengi etikayya. Nuissengji kah anjo nikuayya antri, punna ribokoangko battu, ri bokoangko menteng. Teako kajili-jili mamge ri dallekang na jai kijai anne tau antri kinne. Hargai anjo ngaseng tau salloamo ammenteng, nukareki tena na mangngang taua menteng kamma anne, nakke erok tonja lusu’-lusuruk punna kullei, minga katte mami issengi kalengta deh. Tenana poeng sirik-sirik ri tau maraenga oo Karaengata’ala. Porenu antu punna silangsungngang jako menteng ri dallekang, manna nai pasti na pisangkai jako ka memang tena annaba batenu.

Emotion: angry
Antama kuliah ri perguruan tinggi anjari impianna anak mudayya berua lulus SMA. Tenaja siswayya, tau toayya tong nangaiki anakna akkuliah ri kampuska. Ammile jurusan kuliayya pengaruh lompoi ri perkembanganna kalea, bateta appikiri', siagang jama-jamayya. Agar tena na salah angalle jurusan kate wajikki appakasiap niatka, sigang ngisengi apayya anjari kalabbianga. Ri lingkunganku siagang nakke tong tena napersiapkangi baji'-baji natentukangi ero' antama ri jurusan kemaei ero'. Awala'na nakke ero anjari tantara, tapi jaina tanggara'ka anjari ku ku'buruki lalang-lalang eroki anjari tantara. Nampe nakke ero'ka kuliah ri kampus idamanga tapi nasaba' papatajayya kurangi anjari wajikka amboya kampus maraenga. Mingja jaina tes kuikuti siagang jurusan kualle, akhirna pilihanku anji nia'ki ri jurusan Teknik Informatka sanggena anne kujalangi. 

Emotion: happy
Punna ku antara' ki ana' ku mange ri sikola na macet tongi jappa ya ka erok ngasengi mange ri pusat na kota ya, anjomi lamba' tommi antama ana' ku ri sikolana. Masalah na larro ka ri sopir oto na ri dallekangku ka sallo dudui maju na hijau mi anjo lampu lalu lintas ka. Anjari larro ma poe, ku pencet tarrusu ki klakson na oto ku ri dallekang na anjo oto sumpaenga. Le'ba ku mi ku lewati anjo otoa, ta'bangka ka ka anjo otoa niakmi ri rampi' na oto ku. Nyatana anjo sopirna otoa erokki pammopporang ka sallo dudui na pamaju oto na.

Emotion: angry
Sannak loena carita ni lalui punna ammotereki Mudik Paklappassang ri taung 2022. Mulai para pamudik terjebak macet sanggengna katinggalan bus sabak loe mange-mange na sebelumna. Pasakga-sakga mintong anne caritanna pak Sigit pamudik assalak Lampung anne erok mudik mae ri Cilacap justru harus katinggalan bus lana-tumpangia sabak ia aklampa jappa-jappa sebelumna ri wattu bus mengalami masalah. Kamma mi anjo, ia tena na salahkan sekre tau pung sabak anne terjadi ka battu ri kalengna. Ni cinik ri rekaman 20 Detik, pamudik ni arengi Sigit rupanna kabingungang ri biring akrungang ri jalan Tol Cipali. 
Nakke cuman kulle menyalahkan kalengku simata sabak ri wattua nakke jappa mae ri minimarket untuk akbalanja ri wattu rombongan maraeng sementara attakmea, ri wattung ku assuluk bus ku naikia ternyata tenami ri tampakna, sedangkan erangku niaki rate ri bus. 


Emotion: surprise
Sibuntuluk surang agang salloa nassami rannuki kasiak. Biasa nasabak akjappa-jappaki kemae kah atau niak pakgaukang nibattui na siniciki surang agangta salloamo tala sicinik. Memang iyya jai tau punna sibuntuluki surang agang riolona sannangi mingka niak todo’ pakkasiak dumba’ siagang ngali’-ngaliki. Mingka tea maki pikkiriki ka kulle jaki issengi antekamma batena sollanna santai jaki punna sicinikki agang riolota. Pertama accaritaki tentang kajariang pakakkalaka riolo wattunta surang anjo agangta, sollanna ia siagang kitte niu’rangi pole anjo rioloa. Maka rua, pacinikkangi kua sannangki kulle sibuntuluk surang anjo agangta sollanna nyamangi nakasiak. Terakhir teaki kaluppai palaki nomorok taliponna sollanna kulleki parek janji untuk sibuntuluk pole salla’.

Emotion: surprise
Punna blong ngi ri turunan, padahal sebelum na normal normal ji, berarti kulle niak over heat mae ri caliper na atokah cylinder rem na. Over heat anne kulle tena na terjadi ri wattu anjo singkamma ya wattu pembebanan na rem na normal ji ri lalang nga anjo datarak ka. Nah ri watu wattu kamma anne lekba mo terlambat kah memang penyebab na anjo mi kelalaian ta ji ri pemeliharaan na. Coba ni gattangi anjo rem tangan na pelan pelan, teai na sanggeng na ak blok, ki palette ki mae ri gigi na labbi rendah mingka harusuk halusuk cara ta, tayang ngi mi anjo putaran na mesin na naong, palette mi gigi na mae ri labbi rendah ya. 

Emotion: fear
Bajiki punna nipasadiang memangmi kalengta ri aganga punna natabaki macek, jaik ji kulle nigaukang. Kamma pilangngeri kelong ni ngaia, kulle tongki assikkiri ri otoa, kulle ki pasadia kanre nampa ca’ma-ca’maki punna guppaki macek. Pokokna loeji kulle nigaukang sollanna tena nikasiak dudui anjo maceka. Kulle tongki attalipong surang bayuangta atau agangta sollanna tena ki bosang attayang maceka, tena na naik nyawata, tena ki ballisik dudu, sannang jaki sanggengta battu ri kantorokta atau ri tampak eroka nimangei. Anjomi bajikna punna nipasadia memangmi kalengta guppa maceka sollanna tena na parek stresski, tena na dangngalak ulungta pole, tena na liba dudu nassu manna ri tau toayya atau bijang maraenga. Kulle kicoba anne sisikali punna allo sannengi sanggenna allo juma’.

Emotion: angry
Tena na sangkai anne Sakti kua anjo cangi’-cangirikna sumpaeng napakrisi nyawana tau maraenga. Ri sikolana anne nangai ammakkalaka Sakti, nangai cangi’-cangirik mange ri urangna ngaseng. Mingka wattunna anne kakkarena surang agangna nikuayya Imran, nabakji towwa bongganna nampa makka’-makkalak. Takkallasaki nyawana Imran, puccaki rupanna, naiki nyawana ka nibakji bongganna ri dallekangna tau jai. Nakareki anne Sakti tenaja na terasak batena ammakji, tenaja na pakrisik. Padahal sitojengna anne, memang tenaja na pakrisik mingka nakuai Imran, ngura nu bakjia ri dallekangna ngaseng taua, anjo singkammaji nupanaungi harga diria. Batena mamo larro Imran mange ri Sakti, nasabak nga’ngalik dudui Imran ri anjo taua ngaseng, nakua ngasengmi kapang anu biasa mentodokji nibakji Imran surang Sakti.

Emotion: angry
Nakke lekbak mae ri Tionbkok. Bajik ri kotana iareka ri daerah pinggiranna. Na annaba kanangna mas Glenn kana toilet anjoeng sannak loe rantasak. Manna mamo tenaja na iangasengna, misalna punna maeki ri Mall tangkasa inja. Nakke iamiantu tau sementara anjama ri perusahaan Tiongkok. 50% populasi ri kantor nakke iamiantu tau Tiongkok. Mulai ri kelas ratengang sanggengna menengah. 
Sedihna ka ia anggerang kebudayaan rantasa’na anjo mae ri Indonesia. Nakke hanya simata appauangki tentang hal yang berhubungan siagang Wc. 
Jari setiap allo punna nakke mae ri kantor siagang erok takmea, lebih bajik ku tahan ngi mealu sanggengna office boy annangkasi wc. Bingung angngapa? Soalna wc pasti sannak a’rasa. Bar’basa anjo wattunna tau tiongkok tattai siagang pangngainna paraia iamianrh tattai tena na siramngi! Astagfirullah. 


Emotion: disgusted
Nakke ku yakini anne asli nah, kah apa? Niak tallu saksi na cinik tongi, eh tena appa. Nai nai anjo? Anjo wattua niak nakke, pinduk ku, andik na pinduk ku, siagang sekre agang ku battu ri dusun. Posisi na tatte 8 bangngi, jari tena na bella battu ri basecamp ta katte akkarena niak ballak garring lompo antu sanging jai tau. Mingka anne kejadian na teai ri ballak garring anjo, carita na katte appa ki erok karena karena mae ri anjo ballak garring nga. Nahh posisi na bangngi, jari arah mae erok ballak garring niak 2 opsi. Sekre lurusuk lurusuk ja sekre malo jembatan antu ni kana taua jai setan na. 

Emotion: fear
Daeng Puji ta'bangka na sibuntulu setang ana' ca'di na ngai pasimbung doe koin ri rawanna kasuru' na. Ri balla kontrak na taung 2014 sanggeng na 2015 wattuna tallasak inji bura'ne na. Riolo allo-allo na niak doe koin ri rawana kasuru' na. Manna le'ba mi ri tangkasaki ri boli ri tampa' na poe, mungko na niak pasti poe anjo doe ka ri rawana kasuru'na. Anjo balla kontrak na Puji niak ri daerah Patukan, Kecamatan Gamping, Kabupaten Sleman. Punna ri ciniki sekilas tena ji na pakamalla tanja balla na. Le’ba na lampa battu ri anjo balla na tena mo na cini ka anjo setan ana’ ca’dia.

Emotion: surprise
Ammotere ku akkuliah mange ka ri kos na agangku. Lompoi anjo kos na nampa lammoro harga na. Tapi anjo wc na ri pantara' ki teai ri lalang kos na. Sampe ku mi anjo ri kos na erok dudu ma ku kasia' ta'mea. Ku cini ki anjo pintu wc na kodi mi erok mi lappasa pintu na poe. Antama ku ta'bang ka ku, ka ra'masa mami anjo wc a, tena kapang niak tau ri kos ka tangkasi. Anjo dapara na wc a le'leng-le'leng mami tanja na, tena pernah ri sika' ki. Anjari ku batalkan ki niak ku erok ta'mea, baji' na ku tahang ji ka jijik ka nakke accini wc ra'masa kamma anjo nampa je'ne na kodi mami bau na.

Emotion: disgusted
Niak intu biasa timbo pakkasiak mallak ri kantorok punna niak nijama, atau punna la presentasiki mingka mallakki. Paralluki atasi anjo pakkasiak kammaya intu. Sambei pakkasiak mallaka surang barania. Niak appa’ cara antekamma batena nipalannyak anjo mallaka ri kantorok. Pertama issengi apa parek mallakki nasabak anjo pakkasiaka timboi battu ri anu tala pastiapi, kamma mallak nikalarroi ri bosta, mallak tala ningai ri urang kantorokta ngaseng, pakkasiaktaji antu padahak tenaja. Maka rua, paralluki dallekangi, teaki lari. Lekbakna anjo kibayangkangi apa hambatanna. Terakhir mistiki pokus ri prosesna, tania asselekna. Njari anjama maki rolo’, ki nikmati anjo jama-jamangta tea maki pikkiriki asselekna. Anjo kille nigaukang sollanna lannyak pakkasiak mallakta.

Emotion: fear
Punna ni ciniki riolonganna tamae bapakku ammoterang nikana passabakkeng covid 19 mingka tena na anjo passabakkeng utamana, mingka ni sabaki iami antu ambu kaluruk. Ri masana aktif angngajarak almarhum bapak ku rupanna pakaluruk pasif tantuna sannak berisiko ni bandingkan pakaluruk aktif ka lalang ruangang guru tena na luas jari meja na siagang meja urang-urangna tena na assikalerei, anjo urangna iami antu pakaluruk aktif, untuk anghindari bapakku biasa angngerang kipas angina supaya tena na mae ambungna ri bapakku.
Kajariang takkumpulukmi ri paru-parunna bapak kun a sabakki poso sanggengna kamma anjo. Ku cinik anjo pakaluruk tena na pikkiri akbiatna apa mange tau tenayya na akkaluruk, kalengna ji na passipak padahal bahayana sannak tinggi. Ri kammayya anne punna niak tau akkaluruk ri sampik ku kalammanna nakke aklette.


Emotion: sad
Kulle kapang bajik punna ammikirik ki sikedde, lekba ki kah katte ni cinik agang atau ka saudara ta ja bingung siagang resah anjo na kana masa depan na iyaa. Anne apa apa yaa todong berlaku ii mae ri tau tau aa ngaseng, kulle kapang katte tong ja punna kaleng kaleng ta kapang. Katte tentu kulle mallak mae punna ri kemudian allo lekba na katte ni korban kangi wattu, pikiran, siagang doek anjo tena na sikedde mae ri masa depan ta pada akhere na anjari mimpi kodi mae ri katte. Bahkan anjo labbi buruk ka kulle niak kejadian ri masa depan anjo teai anjari gelandangan anjo kesepian ka mingka anjari rau anjo lekba mo berkeluarga. 

Emotion: fear
Ri wattu mahasiswa ni passidallekangmi jadwal kuliahna jarimi tena na sallo loe dudu mi tugas attompok siagang assingkambani siagang jadwal ni kumpulukna tugas maraenganna. Jari parallu mahasiswa carakdek ngatorok wattunna siagang na pakniak kasiak bajika na sakring mae ri dunia mahasiswa.
Singkamma istilana sistem dekdek kulantuk lalanna sibangngi, iami antu sekre kebiasaan mahasiswa niaka sibuk ri lembaga ke mahasiswaanna iareka aminawang ri proyek siagang senior na pareki takkaluppa mae ri tugas kuliah na eroka liba-liba ni kumpuluk ammukona, loe mahasiswa ammake sistem dekdek kulantu sibangngi untuk anglekbakang tugas-tugas kulianna sabak loe kasibukanna. Manna mamo anne kabiasaan tena na bajik ka na pareki hasselek tugasna mahasiswa kurang maksimal siagang na pengaruhi jadwal tinrona mingka annemi jalang sekre-sekrena supaya akkule na penuhi tugasna.


Emotion: happy
Larro na ri muko na tau jaia atokah pribadi anne? Punna ri muko na umum antu tojeng tojeng salah pasti sannang jaki mingka tena ja ni bawai mae ri hati, jari manna mamo iyaa larro larro ii na bentak bentaki punna istilah na antama telinga kanan assuluk telinga kiri, mingka siap siap mami ki sinampe sikbuntuluk sibakji nahh labbusuk ko, riolo lekba ka ni kalararroi ri muko na umum mingka nakke biasa biasa ja, ehh punna sikbuntuluk langsung anjo sik janjang ji sipakrua nampa tunduk ki ulung na, padahal niat ku erok ka erai sibakji si pakrua takkala toh tena ri muko na tau jai. 

Emotion: fear
Jai masyarakat ri Indonesia kamma-kamma ya anne tena na erok anjari saksi kecelakaan. Ka malla ki punna amminawangi ri proses hukum ka. Anne mi panggaukang na anjari nilai budaya ri lalang tallasa hukum na ri Indonesia. Anjari punna niak tau accini tau ri jappa ya, na tabrak lari pajappa lain pahang-pahanga tea erok anjari saksi ka teai na amminawangi proses hukum ka nampa teai na pela'-pela' wattu na ri persidanganga. Haris Budiman anjo Ketua na LPSK a'janji erokki na lindungi kasalamatan na anjo ngaseng saksi-saksia ri Indonesia. Anjomi masyarakat ngaseng tea mi na malla anjari saksi ka pasti ri lindungi siagang LPSK.

Emotion: fear
Singkamma ji mahasiswa lainga Indonesia anjo kuliah yyaa ri Eropa ngaseng singkamma ji, nakke ku pake wattu ku mae ri tampak tampak ri kota luarak na Inggris. Nakke apparek lampang lampang kaleng kaleng ku ji mae ri Italia pakarammula battu ri Roma, Napoli, Amalfi Coast, sanggeng na pulau Sicilia. Nakke todong mae ri Marseille, Perancis siagang Kopemhagen, Denmark, siagang ngaseng agang agang kuliah ku. Ri luarak na anjo, nakke lekba ka mae ri Vietnam, Macau, Jepang, Korea Selatan, nampa terakherek ri awalak taung nga subangi mae ka rikbak ri New Delhi, India mae ri bunting na agang ku. Najo ngaseng jappa jappa yaa beda carita na. Niak perjalanan bisnisik biasanna nakke tena ku sempa mae ri tampak tampak tenaya hubungannya siagang urusan ku mae rinjo.

Emotion: happy
Hadiah tenaja na parallu nisareang punna ammaniki surang anjo taua. Manna battu bella kulleji sare hadiah. Kamma nakke wattungku sare hadiah bayuangku, tena ku surang mantang ri sekre kota, baku bellaki, niak ri Mangkasarak, niak ri Surabaya. Apalagi kinne jai ji jasa kiring kulle kipake. Maraeng ngasengi pole ballinna. Punna erokki lammorok, kulleji mingka biasa salloi sikekdek battu anjo hadiah nikiringa. Punna erokki liba battu kulleji mingka kakjalaki sikekdek. Pokokna katte mami atoroki. Kulleki kiringi kiperkirakang memangmi sikurana na battu anjo hadiah. Punna hadiah ulang taung, kulle tonji kiatorok ri jasa kiringna kua pabattua tanggalak sikura sollanna takbangkai anjo tau eroka nisare. Biasayya kamma anne, sikura jali lappaki takbangna anjo tau nasabak sanna’ tena nasangkana ka anjo sareangi hadiah anu bella mantang battu ri kotana.

Emotion: surprise
Pakkasiak larro, pakrisik nyawa nampai nakasiak Ardi sumpaeng, wattunna ri agang battu Bantaeng mange ri Mangkasarak, ri Gowa sanna’ dudu macekna nampa oto manualka naerang, eroki sisambe surang andikna mempoa ri ampikna, ka mangngangi nakasiak. Mingka anne ammakna langsungji nakua kaumo erangi tea mako suroi andiknu ka tau mangngang kamase. Lalang atinna Ardi ia mangngang todo’ji, niakmi appa jang anne ri aganga tena memangpi nirapiki Mangkasarak, padahal ti’dokdok tommi pole. Lalang atinna sanna’ dodongna, pakrisik nyawana, assuluki jeknek matanna sikekdek nasabak ammakna lakbi naparutusuki andikna daripada ia. Tena nimengerti kalengna ri ammakna mingka langngurai, eroki angngewa tala kullei. Njari passammi nabolik-bolikmi mange pakrisik nyawana ka nakasiaki tena adilik ammakna mange ri iya.

Emotion: angry
Allo mingguna ri tanggala 10 bulang november taung lalua, niak agangku ammantang rampi balla  na anjo mantan pacarku, na pawwanga punna tappu ma kah siagang anjo ka ri pawwangi agangku ri ammak na mantan pacar ku, punna anjo mantan pacarku rua kalimi na erang baine laing ri balla na. Anjo baine a ternyata selingkuhanna, agang ri panjamanna. Larro ku ri ia angngapa na tega ka na selingkui, na nakke pantama ki ri anjo tampa' jamana riolo. Ku pamopporang mi na kulle na tinggalkan anjo baine a, tapi teai. Anjari nakke ku tappuki hubunganku, teaja pa'risi nyawa sallo dudu na pakamma.

Emotion: angry
Anne todong parekka anjari sanging ku tolak tau eroka ri nakke padahal sannak na ngai ku mingka ku tolaki kah jai mantan na. Khawaterek ka sinampe singkamma nakke kodong. Nakke beru ka sikali accowok ri umuruk ku 21 (ruam pulo sekre) taun nampa beru beru tonga putus. Nakke ku sassalak memang mingka punna lekbak mo yaa lekba mo, harusuka ni damaikan teaii ji nakke kaleng kaleng ku, kah lekbak maki putus todong. Nakke bingung nga tekamma cara na ku atasi anne trauma yaa kah na parekka anjari sanging cemburu. Nakana mantanku, pakballe na tea ri nai siagang kau, mingka battu ri kau ji kaleng kaleng nu.

Emotion: sad
Sampe ku ri Mall Panakkukang jappa-jappa ma siagang andikku cipuru' ka erokka mange ri KFC nganre. Biasa na nakle punna mange ri tampa jai tau pasti li lalang nyawa ku siapa are ku kenal ri rinne. Sibuntulu ka siagang agangku biasa na. Tena ku dugai sibuntulu ka agang kuliahku riolo. Na sareang ma nomoro' hp na, na kulle ku komunikasi siagang poe. Ku ajak tommi mange nganre ri KFC sanggeng ku nganre jai ku carita siagang agang ku inne ka riolo ia agang baji'ku ri kampus ka. Alhamdulillah sallo ku tena sibuntulu, ri sareanga rejeki sibuntulu siagang ia ri Mall Panakukkang ka.

Emotion: surprise
Ri wattua nakke ni bokoi ri bapak ke sayangangku, sekre bapak bijaksana erang kanana bajik siagang sannang, loe solusina siagang tegasak. Riolonganna almarhum bapak ku niak ri kacenggerang mingka ammuko na kamma anjo bapakku pakaramula takroko-roko siagang ni pinawang poso sanggengna karameng limanna piklasak. Kajariangna ammuko na ri barikbasak nakke na kakangku angkalaeng bapakku naik ri oto ni erang mae ri ballak garring ambaniya ri ballak, sanna pakrisik ku kasiak nampangna kamma anne ku cinik bapakku garring na sawalak kalengna.
Battuku mo ri ballak garring, ku kiokmi perawatna siagang ku palaki untuk na pasangi oksigen ka ri wattua kebetulang pandemi covid 19 ri mangkasarak, jari almarhum bapakku ni tes swab riolonganna sambil ni pasangi tabung oksigen. Ammukona ni vonismi bapakku positif covid 19 jari na jalanimi karantina ri ballak garring rujukan.


Emotion: sad
Demam panggung pastina lekbak nirasakan. Biring iangaseng performer pastina lekbak anrasakan dumbak-dumbak luar biasa, wattu mulanna perjalanan jamangta. Nakke pung lekbak angngalami. Iami anjo ri taung 20014. Ri wattuna nakke pertama kalinna tampilik siagang Erwin Gutawa Band (kamma anne tenamo Orkes, mas Erwin jari pamaing piano) siagang na iringi krisdayanti. Anjo iamiantu rangkaian tur konser lalang rangka perilisan album “Cahaya” niaka poeng takrilis ri taung assingkamma. 
Kota pertama na panjaria pakaramula tur iamiantu Malang, tepatna ri Dome, patanna Universitas Muhammadiyah Malang. Untuk persiapan tur konser anne, nibutuhlan pissampulo kalinna latihan lalang 2 minggu. Benar-benar anne persiapanna sannak matang, sabak nimakaudkan untuk konser-konser kanjonganna. 


Emotion: fear
Lekba. Nakke tena ku berani sarei foto kejadian na anjo kecelakaan na anjo rinne. Kah nakke singkamma ji punna nakke ku bukaki aib na anjo taua. Perasaan ku nakke anjo wattua campur aduk ki. Sakring Shock, sedih, siagang trauma anjo wattua ku sakring. Kahh luka na anjo na derita yaa korban nga na parek ka nakke labbi hati hati mae ri muko na anne. Ohh iyaa anjo korban na kodong meninggal mi kah kaleng na ni tabai ban na truk tronton (anjo truk biasa yaa erang kayu). Tojeng na anjo pengalaman sekaligus pelajaran mae ri nakke kaleng kaleng ku. Ki sayangi mi kaleng ta selagi kulle ki istirahat. 

Emotion: fear
Berdoa jai mami anjo wattu na ri periksa ri dottoro ka Faisal. Le'ba ki Faisal na rua agang na ngaseng pesta ballo ri balla na Faisal. Le'ba anjo keracunan ballo ngaseng mi, ka na campuru ki ballo na siagang obat campurang. Ri ruang UGD RSUD Cicalengka, ri rampi' kanan na rampi' kiri na Faizal niak tommi agang na anjari pasien keracunan ballo sikammai, ka le'ba ki ngaseng pesta ballo ri balla na faisal.Na cini langsungi agang-agang na tena na salama' se're-se're ri ruang IGD a, Faisal sanna ta'polong na nyawa na na janji tommi ri kalen na punna salama' ki erok mi ammari angnginung ballo oplosang.

Emotion: fear
Manna mamo anjo tantu mi tena na gampang, selain na harusuk ka tahangi pakrisik ku, cadangan nafas ku nakke menipisik tong mi, sedangkan ku passang mi kaleng ku mengapung barak kulle stabil barak kulle wattu sallo sallo sikedde. Lekba na ku gappa posisi bajika, nakke langsunga marrang barak anjo anak anaka ri rampik ku na tepikangi kaleng ku. Teknis na nakke kulle ku atasi anjo kejadianga, mingka nakke tena ku kulle bayangkangi punna kondisi na arus ka tiba tibai deras. Mate ma ja. Anjo poeng sakring siagang pengalaman tallang na tau aa kulle beda beda, tergantung tekamma penyebab na, kemampuan renang, siagang kondisi na jekne ka todong. 

Emotion: fear
Lalang na na didik ki, bapak ku terlalu na paksakangi apa na kerok ki, tea ii erok na anak na, tena kulle punna katte erok. Anjo pile sikola pesantren ku bapak ku, padahal nakke erok ka antama sikola negri. Wattung ku lompo poeng, bapak ku sanging na atoroki apa apa na kerok ki mae ri katte, sanging kamma anjo. Anjo parek ka ballisik kah bapak ku punna micarai mae ri katte sanging tinggi na nada bicaran na. Sanging ni kalarroi ka tena na jelas alasan na. Kesalahan antu tena lekba ku parek. Beda siagang andik ku, tak lekba ki na kalarroi, tak lekbak ki lompo sakrang na. Manna mamo apa na parek andik ku tena na larro. Tena ku mengerti deh. 

Emotion: sad
Mual, tak lange, keram, siagang nyeri haid, pakrisik ulu, bahkan diare kulle nasabak kah hormon prostaglandin antu meningkat ki ri awalak battu na haid ka. Lalang anne hal ka respon na tau taua beda bedai, tergantung siagang kinerja kaleng na masing masing. Penyebab lain na antu kemungkinan niak ni kana premenstrual dysohoric disorder , kulle ni kana anne mi manifestasi battu ri PMS. Rinne biasa na terjadi penurunan hormon serotonin antu mi nikana zat kimia alami otak jari terjadi mi tena na seimbang. Nah anjo mi tena na seimbang anne kulle na niak mual lange todong, siagang haid na gangguan emosional todong.

Emotion: disgusted
Niak fakta terungkap battu ri sosok Raline Shah. Sang artis ternyata lekbak salah antamak kamar panrioang. Hal anjo niisseng ri wattunna anjari tamu ri Hitam Putih Trans 7. Deddy Corbuzier selaku hosna akkiok Raline Shah untuk ammilih na menjawab jujuru antara gosip iareka fakta. “Raline Shah anjo kanangna lekbak antamak ri kamar mandi burakne? Pakkutaknangna Deddy, wattunna nikutip battu ri detikHOY, “iya annabai. Ups cocoki, jawabanna Raline Shah. 
Jawabanna Raline anjo Deddy Corbuzier Takbangka. Bintang film “Tau kolomanyang beru” anjo accarita mulanna kajadian salah antamak kamar mandi anjo. “Nakke salah antamak. Nakke lagi sibuk a’mode, tena ku ammake lensa mata na apakajadiang,” kanangna Raline Shah. Raline akkana kalengna tena na ciniki ia anggaukan hal aneh apapun ri wattunna antamak ri toilet burakne. Iamianjo pangalaman paling paringi’-ringi’. 


Emotion: shame
Sitaung pi kapang nampa kulle ammakkalak pole lekbakna ammoterang buru’nenna. Sitaungi lakbi tala lekbakka suluk ballak maraengang pasaraka, tena na lekbak ammake ba’rak, gincu, tala lekbaki. Tena lekbak aklampa mange ri pakgaukang kamma tau bunting, ulang taung, nakiringji passolokna biasa. Nasabak moterangmi buru’nenna, kamma lannya tongi sumangakna tallasak ri linoa. Kamma lannya ceriana, padahal riolo sangingna mamo makkalak, capilai, sanna’ somberekna. Kinne punna allaloi, kamma tau ammonnongi tojek, tenamo naciniki taua. Anjo pole bajik punna nicinikji, biasa sibulangi ri kamarakna tojekji. Lannyaki sumangakna, lannyaki karannuangna, lannyaki kasannangangna. Tenamo sumangak tallasakna kamase nipakua pakrisik nyawa, dodongi kalea pole njari kamma mi anjo kamase.

Emotion: sad
Singkamma nakana ammakku, “Tena ja ngapa nak, jai ini lalang nu kulle maloi antama ri kampus negeri yaa jari teak lalo ko naongi semangak nu”. Jai agang ku poeng sareka dukungan singkamma ammakku, “Tenaja ngapa nu tena lolos, jai inji jalur laing weh. Intinya harusuki semangak punna erok ki gappai apa ni kerokia. Ku doang ko lolos ri kampusuk nu kerokia” nakana agang SMP ku nikana Putri. Singkamma tong agang agang ku ri SMA arenna Meutya , nakana “Lebak mo, nakke poeng tena tong ja ku lolosok, jari harusukki semangak nahh coba ngasengi lalanga, ki cobami rong anne SBMPTN jari amba appilajarak poeng”

Emotion: happy
Anne alloa nakke ku buka ki twitter kah erok ka salingi sakring bosang ku apa apa kulle ku gaukan ri tampak anjama. Tena na singkamma biasa biasa na lekba mo 3 (tallu) jam lalo, nakke tena niak ku jama manna sekre. Sebenar na nakke tena ku punnai twitter. Mingka kah 3 (tallu) jam maka menganggur tena niak ku parek singkamma ku sakring 1001 bangngi sallo na, nampa bingung nga apa bajik ku parek, akhere na nakke ku putuskan mi ak parek akun twitter! Sebenar na tena kulle ri kantorok ku, pake internet kantorok akkarena media sosial (padahal anjo bos ku na ngai tongji buka Quora punna jam kerja). Mingka apa mi daya ku, nakke manusia biasa tong ja. Nakke kulle tongja bosan. Tena ni sangkai, nakke ku buka ki sekre sekre konten ka, ngapa na ni arahkanga mae ri anne twit ka. Twit prank antu bajika ni baca haha. 

Emotion: surprise
Katte todong lekba mo protes mae ri iya ammalo HRD siagang skretaris na masing masing manajer. Mingka anjo kelakuan na tatta ji kamma anjo tena niak berubah. Nakke heranga nahh. Ngapa kulle kamma anjo iyaa? Masa tai na kamae kamae ii? Tena kah siri sirik? Tena na jijik? . Nakke lekba tong ni kirim ka mae ri cina anjama 2 ulang. Rinjo mi sannak gila na. Nakke erok jambang tena niak pintu. Iyaa jambangi sambil accaritai nampa tena na siram ki langsung ji lampa. Nakke tena ku balle balle nah. Apa ku parek todong balle balle. Nakke takbangka tojeng nga nah. 2 ulang singkamma mi ku sakring 2 abad punna mae ri toilet harusuk kamm anjo. 

Emotion: disgusted
Jai passabakangna ngurana kulle nabokoiki pakdongkokangta, salah sekrena iamintu salloki ambangung, nikaluppai kua niak perjalanangta, siagang guppaki macek ri aganga. Anjo passabakkang paling biasayya kajariang ri taua. Injomi ngura paralluki ngalle pemberangkatang taniayya bari’basak dudu apalagi punna ni issengi kalengta kua tena ki liba ambangung. Bajikangngang alleki tettek alloa atau karueng sollanna jai wattuta kulle ki pake, jai wattuta untuk persiapangta. Lekbakna anjo, tetterekki aklampa, misalna toh la jappami tettek sekre, punna tettek sampulo aklampa maki, kulleki perkirakangi wattuta ri aganga siagang tettek sikuraki niak. Apalagi punna bella-bellai ballakta, paralluki ciniki bajik-bajik wattua sollanna ki rapiki anjo pakdongkokangta njari tena na bokoiki.

Emotion: surprise
Pakarammula mi rinne anjo kana kana istilah na “N Word” ni pau battu ri tau tau kebo ka kulit na atokah mayoritas ka mae ri tau leklenga kulit na anjari budak na barak kulle na bedakan iyaa siagang kaum kebo ka kulit na. Tantu mi anne kana kana ya niak na kandung unsur penghinaan mae ri iyaa. N***** tujuan na barak kulle na pacinikkan antu tena niak arti na absolut battu ri identitas na tau leklenga tujuan na barak kulle ni isolasi, ni bedakan tingkatan na, siagang ni paka sampingi sekre kaum, secara spiritual siagang fisik battu ri lalang linoa.  

Emotion: angry
Joko lekbaki mantang sitaung ri Surabaya nasabak amminawangi siagang ammakna akkuliai konjo ri Surabaya njari Joko minawangi nasabak cakdi kijai, nampai annang taung. Wattunna mi intu ri Surabaya, mangei akjappa-jappa ri kebun bintanga ciccinik olo’-olo’. Sannam jaina lalang, niak dare’, gorilla, panda, teding, jarang, ularak, siagang maraenga. Batena todo’ appoto-poto siagang badut. Annemi kajariang nangai Joko, tena kulle nakaluppai, manna mamo cakdi kijai mingka nau’rangi kijai anjo kajarianga. Memang towwa punna surangki bijangta sukkaraki nikaluppai nasabak sannangi nyawayya. Njari punna niak wattunta salla’, kiusahakangi mange aklamoa jappa-jappa siagang bijangta ngaseng, ka maraeng tongi anjo pakkasiakna punna urangta niagang, bajiki punna siagangki rau toata.

Emotion: happy
Tena pa na sareang Allah SWT amanah ri pattianangku 5 bulang sallo na. Battu ri bulang Agustus sanggeng na bulang Desember tena pa poe na sareang Allah SWT amanah. Bulang Januari 2021 na mange ka merantau siagang bura'ne ku ri Jakarta. Ku u'rangi akhiri bulang na terlambatma haid rua allo, nampa mange ka jappa-jappa ri kota toa na Jakarta. Jappa ka hati-hati mange ri tampa' wudhu na, lalang nyawaku semoga Hamil ma Ya Allah na kamma anne kasia' na battangku. Ri ballaku ku cobami tespack ri wc ku. Ta'bangka ka cini ki hasilna, Alhamdulillah na sareangma Allah SWT ana' ri battangku.

Emotion: surprise
Ri Amerika niak program beasiswa mae ri anjo tau tau aa “Ammak na teai lulusan college / university” . Iyaa tena na kana anjo mi anne beasiswa mae ri tau minoritas. Mingka secara data ni isseng kana tau latin amerika siagang tau leklenga mayoritas ammak ammak na hamilik ki pas na SMA atokah lulusuk SMA. Contoh contoh maraenga misal na ri pengajuanvisa, biasa na tena ni kutaknang profesi / penghasilan na (antu ni kutaknang jai tong ja iyaa). Mingka ni kutaknang kana punna “membership berbintang” kah tena? Jari anjo ni pake teai ras / SARA mingka proxy battu ri data sek ni incarak ka. 

Emotion: angry
Punna iyaa sannak dakke na siagang katte nampa na punnai senjata, katte kapang kulle parallu ki siambak siagang iyaa. Nampa punna katte parallu ki siambak siagang iyaa, siambak maki antu make apa apa cara kotorok ka. Ki sempak mi, cakarak mi, atokah kakkak mi mae ri lalang na daging na. Cungkil ki matang na. Sempak ki zakar na siagang battu ri kaleng na iyaa. Sibakji maki singkamma kana nyawa ta tergantungi mae ri iyaa. Ri catatan antu singkamma yaa, tea lalo ki antama mae ri lalang oto siagang antu tau na todongi senjata yaa mae ri katte. Kamma tong mi anjo antama ki mae ri lalang oto, katte ni punnai resiko labbi tinggi aa. 

Emotion: fear
Nassami iyya sanna’ rannuta punna asselek pappilajarangta pakaramula ri kallasa’ X sanggenna XII niak buttinna. Anne pakkasiak rannua nassami aklumpa-lumpai siagang naparekko sannang tojek sialloang. Apalagi punna nuciniki tau toana, agangnu, siagang gurunnu sannang tongi punna lulusko. Mingka parallu kiu’rangi kua teaki lompo dudu ulungta. Kiu’rangi kua rateanna langika niak kinjai langi’, kulleki rannu mingka teaki gampung, tea maki pau-paui, passangmi naisseng kale-kalei taua. Ka biasa punna sanna’ rannuna taua, tena nakasiaki gampungmi. Liba dudu puas ri kalengna, njari tenamo na usaha dudu sallang. Punna mattungi poeng ri katallassanga, tena kulle ammenteng pole, nirenrengpi. Iya mintu pokokna paralluki assukkuru’, kulle jaki sannang mingka teaki sanna’ dudu.

Emotion: happy
Nakke tena pa ku niak ri fase antu kamae singkamma anjo battu na, mingka ni ukrangi kana nakke tuo ka ri lino antu ri Asia, cocok mi kah ri Indonesia sannak jai tuntutan battu ri tau tau niaka ri lingkungan ta, nakke todong kulle ma bayangkangi punna ni kutaknanga sinampere kulle nakke kulle ka ni taba tuntutan singkamma anjo todong. Ni sakring? Antu mi biasa tena na nyamang, anjo mi modalak status keluarga dakke masa iya na passa passa apa apa ni kerok ki ri lalang tuo ta toh? Mingka daripada ni bahas ki tekamma ni sakring, kulle baji punna ni bahas ki tekamma ni tanggapi anjo.

Emotion: sad
Bahkan nakke tena ku sukkuruk, mingka anjo ji memang nakke parek ka tena ku sangka sangkai ngapa nasib ku kamma dudu anne. Tena na lekba ku bayangkan sebelum na kah nakke mi antu tau tuo ka panno target. Nakke lulusuk anjari perawat, mingka takdir ku akkanai maraeng wattu na keluarga ku tena na mampu nakke ku lalangi pendidikan ku anjo. Nakke sanging pikkirik positig ka “jai inji ri luarak tau tena lalo na kulle assikolah. Anne bajik mi tammak ka SMA”. Yahh memang, mingka anjo ji bawang tena ku sangka sangka kammai anjo. Anne mi parek ka sannak trauma punna erok ka cita cita tinggi. 

Emotion: fear
Battumi andallekang, nakanamo tuang kali apa parallunu?. Nakanarno, iaji kuboyangkik tuang kali, anjo sesa mannganrena manggeku, lanri matenamo nacukkukmo pattumatengku, iamo nakanaya pammarenta saraka, kammapi anne nacocok gannak ngasemmi. Tena memang tommo kapang anu-anuna tau toaku ri sherak soagangtau  . Kapang tekne tommi pakmaikku angkasiaki pattumateangku ri manggeku. Na kamma-karnma anne, anjo barang sesa mannganrena erok tommak ambagei. Tuang kali kukellai ambagei sollanna naadelek. Bolikmi kamma assulu’ cukena assalak bajik atorokna. Nakanamo tuang kali, ha, bajik tongko anne kau. Na massing mange ri anjo ballaka. Battui mange anakna nakanamo tuang kali, nakanamo, "Naikmako Daeng Imang siagang katteka, inakke rawa mae attayang ri tukak pammakkanga. Naikmi Daeng Imang diagang Daeng Kattek.

Emotion: angry
Ri tenapa ku bunting siagang bainengku, nakke sebenarna appikkiri bunting ri umuruk 27 taung. Mingka jodoh ku battu sebelumku umuruk si kanjo, angapa nakke targetkan ri umuruk 27 taung ka eroka rolok anggupa jamang-jamang tatak siagang kondisi ekonomiku stabil utamana eroka riolok ammake ballak. Nakke bunting siagang bainengku ri umuruk 25 taung, Alhamdulillah na lekbaka bunting niak rejekiku ka sabak ku tappaki lekbak kanangna bapakku siagang janjina kareng atakala anne rejeki, jodoh, maut lekbakmi ni atorok. Siagang pintu rejeki niak sagangtuju sala sekrena iami antu bunting, maraeng pastina akdanggang.
Ri lekbakku bunting sikuntung target ku Alhamdulillah niak mo tercapai, mulai bunting, sanggengna ammake ballak siagang ku palak mae ri kareng atakla ni sare dallek untuk anjari tau toa mae ri keturunangku. Jari ku kana teaki bata mae ri kuasana Allah SWT. 


Emotion: happy
Tiba tiba kah anjo pakkekbo na gerbang na ballak na tak buka ki, kulle kapang anjo kong kong nga gembira dudui atokah semangat dudui sanggeng na akhere na iyaa lari mae ri rampik ku. Konyol na nakke anjo ammakea sapaeda kah saking mallak kumalah anjo ku salai sapeda ku nampa lari ka sambil ngarruk mallak mallak. Isseng kana ngapa anjo kong kong na tena na battu ri nakke nampa nakke tena mo ku erok ak cinik mae ri boko sede kah sannak dudu mo mallak ku. Sanggeng ku ri ballak na nenek ku teai ni kutaknang ngapa na hal pertama anjo suluk ka battu ri kana kana na nenek ku siagang bapak ku anjo kamae ku bolik sapeda ku. 

Emotion: fear
Wattu na ak bangngi ri ballak ku, anjo tiba tiba hape na bunyi siagang niak baine talipong mingka nakke tena ku berani angkat ki kah ku pikkirik tena na sopan kah teai hp ku todong, sanggeng na mi iyaa bangun battu ri tinro na nampa niat ku nakke bercanda mae ri iyaa kana “Menelpongi sumpaeng bayuang nu antu” nampa na kutaknang kana siapa? Nu angkat ki sumpaeng?  Yahh ku jawab lah tena lahh itukan privasi nu tena ku sopan punna ku angkat ki anjo telfon nu. Nampa sannangi lekba na anjo. Lekba na moterek battu ri ballak ku, nakke penasaranga kana siapa anjo baine yaa, langsung mi ku boya ku stalking ri Instagram. 

Emotion: angry
Ammakku na manggeku na eranga siagang andikku mange ri balla na tantaku ri minggu lalu a ri tanggala 1 Juni 2023, ka ulang taungi purinangku. Bella na poe anjo balla na tantaku, niak rua jam battu ri ballaku. Sampe ta ngaseng ri balla na, niak kongkong na tena na ri sikko ki. Anjari lari a ka na ondanga anjo kongkonga. Ammak na mangge ku na ondang tonga erok na tolong, malla ki punna ri ko'ko ka. Untung na manggeku kulle ji na usir anjo kongkonga, tena pa na apa-apai ka. Anjo mi trauma ma nakke mange ri balla na tantaku. 

Emotion: sad